open-index/open-wikipedia-markdown huggingface dataset:
Lourdu Anandam

**Lourdu Anandam** (født 15. august 1958 i Thiruvarangam i Tamil Nadu i India) er en indisk katolsk biskop av Sivagangai.
## Liv og virke
### Bakgrunn
Lourdu Anandam studerte filosofi i Madurai og teologi ved *St. Paul's Seminary* i Tiruchirappalli. Etter videre studier ved Albert Ludwig-universitetet i Freiburg, tok han doktorgraden i systematisk teologi. 
### Prest
Han ble ordinert til prest for erkebispedømmet Madurai den 6. april 1986.

Etter ordinasjonen ble han personlig sekretær for erkebiskopen av Madurai frem til 1989, og etter å ha fullført doktorgradsstudiene tjenestegjorde han som sogneprest i Kodaikanal fra 1995 til 1999. Fra 1999 til 2004 underviste han som teologiprofessor ved Chennai-seminaret og fungerte deretter som sjefredaktør for den Chennai-baserte katolske ukeavisen *Nam Vazhvu - A Tamil Catholic Weekly* frem til 2011. Fra 2011 til 2014 var han rektor ved *St. Peters seminar* i Madurai og siden den gang sogneprest i *Rosenkransmenigheten* i Madurai og dekan for sørlige Madurai. Han var også direktør for Pastoralsenteret og koordinator for bispedømmekommisjonene til erkebispedømmet Madurai.
### Biskop av Sivagangai
Pave Frans utnevnte ham til biskop av Sivagangai den 21. september 2023. Erkebiskopen av Madurai, Antony Pappusamy, ordinerte ham til biskop den 26. november samme år. Medkonsekrerende var hans forgjenger Jebalamai Susaimanickam og biskopen av Tuticorin, Stephen Antony Pillai.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Erkebiskop Justin Diraviam (1907-1991) *1967
* Erkebiskop Marianus Arokiasamy (1927-2007) *1971
* Erkebiskop Antony Pappusamy (1949- ) *1999
* Erkebiskop *Lourdu Anandam* (1958- ) *2023

## Referanser
Peter Sofus Marius Elias Beichmann

**Peter Sofus Marius Elias Beichmann** (1820–1909) var en norsk offiser. Han gikk ut av krigsskolen som offiser i 1840. Han ble sjef for Norske gardeskytterkompani i Stockholm 1861–1864 og sjef for Norske Jegerkorps i 1879. I 1887 ble han som generalmajor kommandant på Akershus, og ble generalløytnant i 1895.

Beichmann ble utnevnt til ridder av St. Olavs Orden i 1863, og ble forfremmet til kommandør av 1. klasse den 21. januar 1891. Han hadde også storkors av Sverdordenen og Den prøysiske kroneordenen.

## Referanser
Unn Falkeid

**Unn Falkeid** (født 1966) er en norsk professor i idéhistorie ved Universitetet i Oslo, der hun forsker på middelalderen og renessansen i Europa. Hun har utgitt flere bøker og vitenskapelige artikler, og er medlem av Det Norske Videnskaps-Akademi.

Falkeid tok hovedfag i 1994 med fagene italiensk, latin og idéhistorie i fagkretsen. I 2006 tok hun doktorgraden på en avhandling om den italienske renessanseforfatteren Francesco Petrarca.

For boken *The Avignon Papacy Contested: An Intellectual History from Dante to Catherine of Siena* (Harvard University Press 2017) mottok hun The Helen and Howard R. Marraro Prize in Italian History (2018) og Alberigo Senior Award/European Academy of Religion (2019).

Hun har vært leder for det internasjonale forskningsprosjektet *The Legacy of Birgitta of Sweden. Women, Politics and Reform in Renaissance Italy* (2018–2022).

## Bibliografi (utvalg)

* Unn Falkeid (red). *Dante. A Critical Reappraisal.* Oslo Academic Press, 2008.
* Unn Falkeid, Aileen A. Feng (red). *Rethinking Gaspara Stampa in the Canon of Renaissance Poetry*. Ashgate/Routledge, 2015.
* Unn Falkeid, Albert Ascoli (red.). *The Cambridge Companion to Petrarch.* Cambridge University Press, 2015.
* Unn Falkeid. *The Avignon Papacy Contested: An Intellectual History from Dante to Catherine of Siena*, Harvard University Press, 2017
* Unn Falkeid, Maria H. Oen. *Sanctity and Female Authorship: Birgitta of Sweden & Catherine of Siena.* Routledge, 2019.
* Unn Falkeid: *Den hellige Birgitta. Enken som utfordret Europa*, Kagge forlag, 2021 – om Birgitta av Vadstena
*Unn Falkeid, Anna Wainwright (red.). *The Legacy of Birgitta of Sweden. Women, Politics and Reform in Renaissance Italy.* Brill, 2023.
**Kvinners fortjeneste - Hvorfor kvinner har større verdighet og er mer fullkomne enn menn* (oversettelse, innledning og etterord av Moderata Fontes bok *Il merito delle donne)*, Cappelen Damm, 2025. ISBN 9788202840136

## Referanser
Svømming under VM i svømmesport 2025 – 50 meter fri menn

**50 meter fri menn** var en svømmeøvelse som ble arrangert under VM i svømmesport 2025 i Singapore 1. og 2. august 2025.
## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Finale
Finalen startet 2. august klokken 19:09.

## Referanser
Svømming under VM i svømmesport 2025 – 1500 meter fri menn

**1500 meter fri menn** var en svømmeøvelse som ble arrangert under VM i svømmesport 2025 i Singapore 2. og 3. august 2025.
## Medaljevinnere

## Resultater
### Forsøksheat
Forsøksheatene startet 2. august 2025 klokken 11:34.

### Finale
Finalen startet 3. august klokken 19:31.

## Referanser
Dungeon synth

**Dungeon synth** er en sjanger innen elektronisk musikk som stammer fra black metal og dark ambient. Stilen dukket opp tidlig på 1990-tallet, hovedsakelig blant medlemmer av det tidlige norske black metal miljøet. Dungeon synth beveger seg vanligvis rundt middelalder- eller fantasy-temaer.

Pionerene innen dungeon-synth hadde fått innflytelsen fra instrumental elektronisk musikk som Tangerine Dream og Klaus Schulze som påvirket artister som Mayhem, Emperor og Enslaved. Mayhems debut-EP *[[Deathcrush]]* (1987) åpnet til og med med den tidlige Tangerine Dream medlemmet Conrad Schnitzler sin komposisjonen «Silvester Anfang».

## Kjennetegn
Sjangeren benytter estetikk og temaer som vanligvis forbindes med black metal sammen med den typiske tunge tremolo-picking, en gitarteknikk der man spiller en og samme tone veldig raskt og jevnt, sammen med blastbeats som er en ekstrem trommeteknikk. Synth-basert instrumentasjon for å etterligne orkesterlyder, som strykere, fløyte og kor. Melankolske og mørke toner formidler ofte en følelse av mystikk eller illevarslende anelse. Man kan føle nærvær av utenomjordiske, eldgamle eller mytiske riker. Dette sammen med en harde, skrikende vokal fra black metal og komposisjoner av instrumental- eller ambientmusikk som ofte brukes som introduksjoner, mellomspill eller avslutning. Produksjonskvalitet er ofte bevist lav for å skape nostalgi for kassettbåndenes dager. Dette forekommer på en lang rekke black metal-, death metal- og heavy metal-album gjennom 1980- og 1990-tallet. Dungeon-synth blir omdiskutert sammenlignet med videospillmusikk på grunn av fantasy-påvirkninger, bruken og lagdelingen av synther, og et fokus på ambient. Imidlertid har band som Mortiis avvist at dungeon-synth har innflytelsen fra videospill-lydspor.

## Referanser
Karen Stranger

**Karen Olufsdatter Stranger** (1617–1698) var en norsk forretningskvinne, mor til adelsmannen Mathias de Tonsberg.

## Familie
Hun var datter og kjøpmann og rådmann i Tønsberg Oluf Trulsen Stranger og hustru Dorothea Trondsdatter, og hadde således en solid familiebakgrunn. Moren var som enke en av de største jordegodseiere i Tønsberg, mens Strangerætten var både gammel og velansett. I januar 1635 giftet hun seg med sønderjyden Anders Madssøn, som senere ble både borgermester og en av lenets rikeste. Paret fikk flere barn, som kalte seg *(de) Tonsberg*, og slekten oppnådde å bli anerkjent som adelig.  

Da ektemannen døde i 1670, ble Karen Stranger sittende i uskiftet bo. Hun fortsatte arbeidet med gods og forretninger, og gjenopptok driften av Ulefos Værk som hun fikk nye privilegier til. Som forvalter ansatte hun Halvor Sørensen Borse, som senere kjøpte verket. Hun ansatte også en fullmektig til å holde oppsyn med den øvrige forretningen; noe jordegods ble solgt, mens annet ble skiftet ut til barna.

Sammen med ektemannen hadde hun opprettet et legat med parets navn. Med datteren Kirsten Toller skjenket hun et legat til fattige skolebarn og enker. Endelig skjenket hun kirkeutstyr og bilder til forskjellige kirker, heriblandt annet til Laurentii kirke. 

## Gravminne
Karen Stranger døde i 1698, og ble bisatt ved sin manns side i Laurentii kirkes kor foran alteret. Ved kirkens nedrivning ble gravstenene flyttet til Mariakirken og derfra videre til den nye kirkegård, for å vende tilbake til Laurentii kirkes gamle grund, ved nåværende Tønsberg domkirke. Innskriften på Karens sten, i kursiv og versaler, er anbragt i et stort rundt felt omkranset av laurbærblad. Øverst i hver hjørne en flyvende engel, nederst i hvert hjørne ses sørgende kvinnefigurer. Mellom disse et våpenskjold med to hjelmprydelser. Gravstenenes tekster er gjengitt i Historisk tidsskrift.

Plassen ved domkirken, hvor gravstenene ligger, het frem til 1915 *Karen Strangers Plads* (hvoretter den byttet navn til Svend Foyns Plass).

## Referanser
Assens stasjon

**Assens stasjon** er en stasjonbygning i Assens på Fyn i Danmark. Stasjonen var endestasjon på Assensbanen, som forbandt byen med Tommerup på den fynske hovedbane.

Stasjonen åpnet sammen med de andre stasjonene på Assensbanen i 1884. Den ble tegnet av N.P.C. Holsøe, som var blitt hovedarkitekt for DSB i 1880. Forut for utnevnelsen hadde Holsøe utviklet en standardbygning bestående av en høy midtdel med to lavere deler på hver side og i nyromantisk stil. Standarden var blitt innført med oppføringen av Strib stasjon fra 1866. I Assens ble den utvidet med to lave tårn i italiensk stil. Holsøe tegnet også et nytt posthus, som ble oppført ved siden av stasjonen.

Bruken av bygningen som jernbanestasjon opphørte i 1966.

Assens stasjon ble fredet i 1992.

## Referanser
 
 
 
 


## Eksterne lenker
*
Love, Honor and Obey

**'Love, Honor and Obey'' kan vise til:

* Love, Honor and Obey (1920) - en amerikansk stumfilm fra 1920
* Love, Honour and Obey (2000) - en britisk spillefilm fra 2000
Mrs. Miniver

**''Mrs. Miniver'' kan vise til:**

* Mrs. Miniver (fiktiv person) – en figur skapt av den engelske forfatteren Jan Struther; hovedpersonen i en roman fra 1939
* Mrs. Miniver (film fra 1942) – en engelsk filmatisering av Jan Struthers roman
* Mrs. Miniver (TV-film fra 1960) – en BBC-versjon av Jan Struthers roman
Ernst Motzfeldt

**Ernst Motzfeldt** kan vise til
* Ernst Motzfeldt (politiker) (1842–1915), jurist og statsråd
* Ernst Motzfeldt (arkitekt) (1903–1981), arkitekt
Elektroakustisk musikk

**Elektroakustisk musikk** er en form for moderne kunstmusikk med røtter i etterkrigstidens avantgarde, eksperimentelle musikkmiljø. Den oppsto rundt midten av 1900-tallet, sterkt påvirket av utviklingen av kringkastings- og opptaksteknologi. Komponistene brukte innspillingsteknologi og lydsignalbehandling for å manipulere klangfargene i akustiske lyder i skapingen av musikkstykker. Fokus er på klang og tekstur fremfor tradisjonell melodi og harmoni. Brukes ofte i konsertinstallasjoner, lydkunst og eksperimentell musikk, den fremføres gjerne via høyttalere, ikke nødvendigvis med levende musikere.

Man eksperimenterte med såkalt konkret musikk som er betegnelsen på musikalske komposisjoner med utgangspunkt i opptak av naturlige lyder som bearbeides elektronisk og settes inn i musikalske sammenhenger der lyden får en selvstendig verdi. I mer eller mindre bearbeidet form kan musikken vekke helt andre assosiasjoner enn lyden gjorde i utgangspunktet.

I Köln var elektronische musik, som ble lansert i 1949–51 av komponisten Herbert Eimert og fysikeren Werner Meyer-Eppler, utelukkende basert på elektronisk genererte (syntetiske) lyder, spesielt sinusbølger. Begynnelsen på utviklingen av elektronisk musikk kan spores tilbake til oppfinnelsen av radiorøret i 1906. Musikken kunne spilles inn og fremføres gjennom høyttalere, uten en menneskelig utøver.

Den moderne elektroakustisk musikken har forent to historiske retninger som tidligere sto i kontrast til hverandre. Franske Pierre Schaeffer sin  konkret musikk med opptak av virkelige lyder bearbeidet og satt sammen til musikk og Tyske Herbert Eimert som utviklet elektronische musik.

I Norge regnes Arne Nordheim (1931–2010) som pioneren innen musikk sjangeren. Av andre norske kan nevnes Kåre Kolberg (1936-2014), John Persen (1941–2014), Åse Hedstrøm (1950–), Kjell Samkopf (1952–), Ragnhild Berstad (1956–), Rune Rebne (1961–), Arnt Håkon Ånesen (1977–), Agnes Ida Pettersen (1981–), Adrian Clemens Di Ruscio (1981–), Kristin Bolstad (1981–) og Eric Skytterholm Egan (1983–).

Notam, norsk senter for teknologi i musikk og kunst ble etablert i 1992 og jobber med utvikling og nyskapende bruk av teknologi i musikk, også innen elektroakustisk musikk.

## Referanser
Finn Brunse

**Finn Viberg Brunse** (født 1950) er en dansk tidligere lokalpolitiker for Socialdemokratiet og lærer.

Han ble innvalgt i kommunalbestyrelsen (kommunestyret) i tidligere Tommerup kommune i 1978. Brunse var borgermester i Tommerup i tidsrommet 1990–2006 og i Assens kommune 2007–2013. I 2014 ga han beskjed om at han ikke ville stille som borgermesterkandidat igjen ved kommunalvalget i 2017.

Brunse ble utnevnt til ridder av Dannebrogordenen i 2019.

## Referanser
Maria Alseth

**Maria Alseth** (født 1995) er en norsk jurist og politiker for Fremskrittspartiet.

Hun meldte seg inn i Trondheim FpU i 2011, 16 år gammel. Hun hadde forskjellige roller både i FpU og i FrP i årene som kom. 

Alseth gikk på Trondheim Katedralskole 2011-2014 og tok realfag. I 2015 begynte hun på en Master i jus, Rettsvitenskap ved Universitetet i Oslo (UiO) som hun fullførte i 2020.

### Roller i Trondheim Kommune:

* Leder for helse- og velferdskomiteen - okt. 2023 - jun. 2024
* Bystyrerepresentant - sep. 2015 - DD

### Trondheim FrP:

* Valgkampleder - jan 2015 - sep 2015
* Rådgiver for bystyregruppen - nov 2013 - jan 2017

### Sør-Trøndelag FrP:

* Studieleder - feb. 2014
* Medlemsansvarlig feb. 2016 - feb. 2018

### Sør-Trøndelag Fylkeskommune:

* Fylkestingsrepresentant - sep. 2023 - DD

### FpU:

* Fylkesformann Sør-Trøndelag - des 2012 - apr 2016
* Sentralstyremedlem - apr 2016 - apr 2018

### Fremskrittspartiet:

* Sommertrainee - jun 2016 - aug 2016
* Kommunikasjonsrådgiver - jan 2017 - jun 2018

### Stortingsperioder

* Vararepresentant nr 5 for Sør-Trøndelag, 2013 - 2017, FrP.
* Vararepresentant nr 2 for Sør-Trøndelag, 2021 - 2025, FrP.

### Medlemskap i regjering

* Politisk rådgiver, Helse- og omsorgsdepartementet, 14.06.2018 - 12.12.2019

## Referanser
Svømming under VM i svømmesport 2025 – 50 meter fri kvinner

**50 meter fri kvinner** var en svømmeøvelse som ble arrangert under VM i svømmesport 2025 i Singapore 2. og 3. august 2025.
## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheat startet 2. august klokken 10:02.

### Semifinaler
Semifinalene startet 2. august klokken 19:51.

### Finale
Finalen startet 3. august klokken 19:18.

## Referanser
Anton Vilhelm Rosing Scheel

**Anton Vilhelm Rosing Scheel** (1840–1910) var en norsk høyesterettsassessor (høyesterettsdommer). 

Han tok eksamen som cand.jur. i 1863, og begynte som sorenskriverfullmektig i Elverum. Deretter ble han kopist og senere byråsjef i Indredepartementet. Han ble assessor i Kristiania byrett i 1878, og høyesterettsassessor i 1887.

Scheel ble utnevnt til ridder av 1. klasse av St. Olavs Orden i 1889, og ble forfremmet til kommandør av 1. klasse den 21. januar 1895.

## Referanser
Karen Frøsland Nystøyl

**Karen Frøsland Nystøyl** (født 1978) er en norsk teaterkritiker.

Nystøyl har utdanning innen musikk, litteratur, drama og pedagogikk fra Universitetet i Oslo og OsloMet.

Hun arbeider (per 2025) fast som kritiker for NRK. Nystøyl har også skrevet for avisen *[[Vårt Land]]* og *[[Norsk Shakespeare- og teatertidsskrift]]*, og har undervist i performance. Siden 2018 har hun vært fagredaktør for litteratur og scenekunst i tidsskriftet *[[Periskop (tidsskrift)|Periskop]]*, og hun har erfaring som jurymedlem for blant annet Ibsenprisen og Heddaprisen.

I 2024 mottok hun Olav Dalgard og Henrik Rytters kritikarpris for sin innsats som formidler innen norsk scenekunst, spesielt hos NRK.

## Referanser


## Eksterne lenker
*
Bernt Anker Bødtker

**Bernt Anker Bødtker** (1831–1916) var en norsk generalkonsul. 

Han hadde utdanning fra Polyteknisk læreanstalt i København (nå Danmarks Tekniske Universitet), og begynte arbeidslivet i sin brors forretning i Venezia. I 1857 begynte han som konsulatsekretær i Konstantinopel, og tjenestegjorde etter hvert i en rekke land. Fra 1871 var han generalkonsul flere steder, sist i Hamburg, hvor han var til han fikk avskjed i 1905.

Bødtker ble utnevnt til ridder av St. Olavs Orden i 1880, og forfremmet til kommandør av 1. klasse den 21. januar 1895. Han var også ridder av den danske Dannebrogordenen, av den tyrkiske Mecidi-ordenen og flere andre utenlandske ordener.

## Referanser
The Impossible Green

**The Impossible Green** er et norsk rockeband fra Trondheim. Bandet består av Mathias Angelhus på vokal og gitar, Johannes Konstad Brevik på gitar, Markus Margido Drazkowski Teksum på bass og Adrian Ahtola på trommer. Bandet har ved flere anledninger blitt omtalt som «Trondheims beste band»

Bandet ble dannet i 2018 etter at Johannes, Adrian og Mathias møttes på Trøndertun folkehøgskole. De tre flyttet så til et øvingslokale på Nyhavna i Trondheim, der de også møtte Markus som så ble med i bandet.

I november 2019 deltok bandet på talentkonkurransen «Trøndersk Mesterskap: Live». De vant konkurransen enstemmig, og juryens begrunnelse var: «*deilig gjennomført americanalook, en utrolig godt skrevet låt og med det nødvendige historiefortellerdrivet som skal til for å kapre publikum*» 

I 2022 ga bandet ut sitt første album *«Watching the Blue»*. Albumet er en samling av tidligere digitalt utgitte singer og EP-en «*The Impossible Green EP*» og ble kun utgitt på vinyl. Plata er mastret av Helge Sten, designet av Håvard Gjelseth og ble gitt ut på Lofthus Samvirkelag Records. 

I 2024 ga bandet ut albumet «*In Technicolor*». Albumet ble spilt inn i Nyhavna Studio i Trondheim, produsert av Brynjar Takle Ohr, mikset av Øystein Frantzvåg og mastret av Karl Klaseie i Øra Mastering. Albumet mottok god kritikk av anmeldere. 

I 2025 ga bandet ut albumet «*Quicksilver Daydream*». Albumet ble spilt inn i Nyhavna Studio i Trondheim Ocean Sound Recordings i Giske og Sørgården Studio i Ler, produsert av Alexander Pettersen, mikset av Øystein Frantzvåg og mastret av Karl Klaseie i Øra Mastering. Albumet mottok god kritikk av anmeldere.

## Diskografi
#### Album
* *Watching The Blue (Songs About Rivers And You)* (2022, Lofthus Samvirkelag Records)
* *In Technicolor* (2024, Westergaard Records)
* *Quicksilver Daydream* (2025, Westergaard Records)

#### EP
* *The Impossible Green EP* (2020, Lofthus Samvirkelag Records)

## Referanser


## Eksterne lenker
* 
* 
*
Justin Gottfried Andreas Hoffmann

**Justin Gottfried Andreas Hoffmann** (1836–1907) var en norsk jurist og stiftamtmann i Bergen. 

Han tok eksamen som cand.jur. i 1858, og begynte som amtsfullmektig i 1859. Han ble senere overrettssakfører (1867) og 2. rådmann i Kristiania (1872). I 1887 ble han stiftamtmann i Bergen, en stilling han beholdt til han døde i 1907.

## Referanser
Africaphes

***Africaphes*** er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. Det er funnet 26 arter i Norge.

## Utseende
Knøttsmå til små biller, brunlige med oransje hårkledning. **Hodet** er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, gulbrune, med en tre-leddet klubbe. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. **Dekkvingene** dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. **Beina** er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

## Utbredelse
Slekten er kjent fra Burundi og Rwanda.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien **[[perlebiller]], [[Scydmaeninae]]** Leach, 1815
****** Gruppe Scydmaenitae Leach, 1815
******* Stammen **Glandulariini** Schaufuss, 1889
******** Slekten ***Africaphes*** Jałoszyński, 2025 
********* *[[Africaphes bipunctatus]]* Jałoszyński, 2025
********* *[[Africaphes lineatus]]* Jałoszyński, 2026
********* *[[Africaphes quadripunctatus]]* Jałoszyński, 2025

## Referanser




## Eksterne lenker
*
Martin Kutta

**Martin Wilhelm Kutta** (1867–1944) var en tysk matematiker og ingeniør med aerodynamikk som spesialfelt. Kutta samarbeidet med Carl Runge (1857–1927) i utviklingen av Runge-Kutta-metoder for å finne løsninger på differensialligninger.

## Referanser
Helge Tverberg

**Helge Arnulf Tverberg** (1935–2020) var en norsk matematiker som var professor emeritus ved Matematisk Institutt ved Universitetet i Bergen. Han ble innvalgt i Det Norske Videnskaps-Akademi i 1988.

## Eksterne lenker
*  Helge Arnulf Tverberg hos zbMATH

## Referanser
HumSam-prisen

**HumSam-prisen**, tidligere kjent som **Stefi og Lars Fylkesakers pris** eller **Fylkesakerprisen**, er Det Norske Videnskaps-Akademis pris for fremragende forskning innen humaniora og samfunnsvitenskap. Prisen deles ut annet hvert år, og ble første gang utdelt i 2015. Prisen består i et prisbeløp på 250&nbsp;000&nbsp;norske kroner.

Ifølge statuttene kan prisen tildeles norske forskere samt utenlandske forskere som er fast bosatt i Norge.

Prisen ble opprettet av Stefi og Lars Fylkesakers stiftelse; stiftelsen ble på sin side opprettet av Lars Fylkesaker til fremme av forskning innen humaniora og samfunnsvitenskap.

## Mottagere (utvalg)

* 2015: Eyjólfur Kjalar Emilsson, islandsk forsker ved Universitetet i Oslo – for forskning innen antikkens filosofi
* 2017: Annelin Eriksen og Knut Mikjel Rio, Universitetet i Bergen – for forskning innen sosialantropologien
* 2019: Jon Elster, norsk professor ved Columbia University (New York) – for sin store innflytelse på samfunnsvitenskapene i over 50 år
* 2021: Ingvild Sælid Gilhus, norsk professor i teologi ved Universitetet i Bergen – 
* 2023: Bård Harstad, norsk professor i samfunnsøkonomi ved Universitetet i Oslo – 
* 2025: Tore Rem, norsk professor i engelsk litteratur ved Universitetet i Oslo – for fremragende tverrfaglig humanioraforskning og for sin innsats som formidler og offentlig intellektuell

## Referanser
Chrysochroa viridisplendens

***Chrysochroa viridisplendens*** er en bille som hører til familien praktbiller (Buprestidae).

## Utseende
En stor (ca. 40 millimeter), avlang, blank, grønn eller blågrønn, skinnende praktbille. Dekkvingene har to gule tverrbånd, et ved roten og et litt bak midten. Beina er grønne. 

## Levevis
Som hos de fleste andre praktbiller utvikler larvene seg i død ved.

## Utbredelse
Arten er utbredt i Vietnam.

## Systematisk inndeling

Gruppen blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chrysochroina Laporte de Castelnau, 1835
******** Slekten *[[Chrysochroa]]* Dejean, 1833
********* ***Chrysochroa viridisplendens*** Théry, 1898

## Referanser


## Eksterne lenker
*
Neocorvicoana reticulata

***Neocorvicoana reticulata*** er  en bille som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
En middelsstor (ca. 14 millimeter), kraftig gulbasse. Oversiden er gul med svarte flekker.

## Utbredelse
Slekten er utbredt i det sørlige (subtropiske) Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Gymnetini 
******* Slekten *[[Neocorvicoana]]* Ratcliffe & Micó, 2001
******** ***Neocorvicoana reticulata*** (Kirby, 1818)

## Kilder

* Generic Guide to New World Scarab Beetles - *Neocorvicoana* http://museum.unl.edu/research/entomology/Guide/Scarabaeoidea/Scarabaeidae/Cetoniinae/Cetoniinae-Tribes/Gymnetini/Neocorvicoana/Neocorvicoana.html

## Eksterne lenker
* 
* Liste over artene
Diplotaxis sierrae

***Diplotaxis sierrae*** er en bille som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 10 millimeter), avlang, blank, brunsvart oldenborre. Oversiden er litt flat, hårløs og tydelig punktert. Undersiden er mer hvelvet og kledt med lange, lyse hår.

## Levevis
Larvene lever i jorda, der de eter røtter.

## Utbredelse
Arten er utbredt langs vestkysten av Nord-Amerika (California).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diplotaxini Kirby, 1837
******* Slekten *[[Diplotaxis]]* Kirby, 1837
* ***Diplotaxis sierrae*** Fall, 1909

## Kilder
* Oversikt over artene
* Generic Guide to New World Scarab Beetles - *Diplotaxis* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Diplotaxini/Diplotaxis/Diplotaxis.html

## Eksterne lenker
* 
* bugguide.net - Bildegalleri over nordamerikanske arter
Madiha

**Madiha** (arabisk: مديحة) er et arabisk kvinnenavn som betyr «rosverdig». Navnet er vanlig i Sudan og Saudi-Arabia. En navnebærer er den egyptiske skuespilleren Madiha Yousri.

## Etymologi
Madiha er dannet av den arabiske roten m-d-ḥ, som betyr «ros» og «verdsettelse».

## Utbredelse
*Madiha* er i dag et vanlig navn i Sudan og Saudi-Arabia, og har vært et populært navn på jentebarn i flere land.

|}

## Kjente personer med navnet

Personene i listen er ordnet kronologisk etter fødselsår.
* Mediha Sultan (1856–1928), osmansk prinsesse
* Mediha Esenel (1914–2005), tyrkisk sosiolog og journalist
* Madiha Yousri (1921–2018), egyptisk skuespiller
* Madiha Kamel (1948–1997), egyptisk skuespiller
* Madeeha Gauhar (1956–2018), pakistansk skuespiller og teateraktivist
* Madiha Shah (født 1970), pakistansk skuespiller
* Madiha Iftikhar (født 1985), pakistansk skuespiller og modell

## Referanser


## Eksterne lenker
Anoploderma breueri

***Anoploderma breueri*** er en bille som hører til familien trebukker (Cerambycidae).

## Utseende
En middelsstor (ca. 25 millimeter), ensfarget svart trebukk. Hodet er stort og bredt, antennene er tynne og rundt halvparten så lange som kroppen. Pronotum er rundet, forholdsvis stort. Dekkvingene er parallellsidige med rettvinklede "skuldre". Beina er nokså korte.

## Utbredelse
Arten er kjent fra Bolivia.

## Systematisk inndeling

Anoplodermatini og Hypocephalini blir ofte ført sammen i underfamilien Anoplodermatinae (som igjen blir ført enten til Vesperidae eller Cerambycidae).
Inndelingen følger Danilevsky (2006).

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Vesperinae (eventuelt familien Vesperidae)
******* Gruppe **[[Anoplodermatini]]** Guérin-Méneville, 1840 (eventuelt underfamilien *Anoplodermatinae*]
******** Slekten *[[Anoploderma]]* Guérin-Ménéville, 1840 
********* ***Anoploderma breueri*** Lameere, 1912   

## Kilder
* BioLib - Anoplodermatini

## Eksterne lenker
* 
* 
* Longicorn ID - Anoplodermatini. Med bildegalleri http://cerambycids.com/longicornid/default.asp?a=gallery&id=58
* Oversikt over artene
Protaetia (Netocia) marginicollis

***Protaetia (Netocia) marginicollis*** er en bille som tilhører gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
En middelsstor (ca. 20 millimeter), noe bred, blank grønnlig gullbasse med gulhvite tegninger.

## Levevis
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær, men holder seg skjult når det er overskyet.

## Utbredelse
Arten lever i Sentral-Asia (Usbekistan)

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *[[Protaetia]]* Burmeister, 1842
********* Underslekten *[[Netocia]]* Costa, 1852  (synonym *[[Potosia]]* Mulsant & Rey, 1871)
********** ***Protaetia (Netocia) marginicollis*** Ballion, 1870

## Eksterne lenker
* 
* Liste over artene
Svømming under VM i svømmesport 2025 – 200 meter fri kvinner

**200 meter fri kvinner** var en svømmeøvelse som ble arrangert under VM i svømmesport 2025 i Singapore 29. og 30. juli 2025.
## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 29. juli klokken 10:26.

### Semifinaler
Semifinalene startet 29. juli klokken 20:12.

### Finale
finalen startet 30. juli klokken 19:18.

## Referanser
Majida

**Majida** (arabisk: ماجدة) er et arabisk kvinnenavn som betyr «ære» eller «herlighet». Navnet er vanlig i flere land i Midt-Østen. En navnebærer er den libanesiske sangeren Majida El Roumi som også har vært FN-ambassadør.

## Etymologi
*Majida* er den feminine formen av *[[Majid]]*. Navnet stammer fra den arabiske roten *majada* (مجد), som betyr «ære» eller «herlighet».

## Utbredelse
*Majida* er vanlig i Jordan og Israel og brukes også flere andre land i den arabiske verden.

|}

## Kjente personer med navnet

Personene i listen er ordnet kronologisk etter fødselsår.
* Majida El Roumi (født 1956), libanesisk sanger og FN-ambassadør
* Majida Khattari (født 1966), fransk-marokkansk kunstner kjent for fotografi og performancekunst
* Majida Issa (født 1981), libanesisk-colombiansk skuespiller
* Majida Maayouf (født 1989), spansk friidrettsutøver

## Referanser


## Eksterne lenker
Svømming under VM i svømmesport 2025 – 800 meter fri kvinner

**800 meter fri kvinner** var en svømmeøvelse som ble arrangert under VM i svømmesport 2025 i Singapore 1. og 2. august 2025.
## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

Følgende rekord ble satt under mesterskapet:

## Resultater
### Forsøksheat
Forsøksheatene startet 1. august klokken 12:11.

### Finale
Finalen startet 2. august klokken 20:21. 

## Referanser
Rosalie

**Rosalie** er et kvinnenavn som betyr «rose». Navnet er vanlig i flere land, blant annet i Afrika og Karibia. En navnebærer er den franske nonnen og sosialarbeideren Rosalie Rendu.

## Etymologi
*Rosalie* er en fransk, tysk og nederlandsk form av *[[Rosalia (navn)|Rosalia]]*, som igjen stammer fra det latinske ordet *rosa*, som betyr «rose».

## Utbredelse
*Rosalie* er dokumentert brukt i Sverige fra 1771 og i Norge fra 1700-tallet. I Sverige var navnet mest brukt på slutten av 1800-tallet, og i Danmar på begynnelsen av 1900-tallet. Navnet fikk økt popularitet i engelskspråklige land etter filmen Rosalie fra 1938.

*Rosalie* er i dag et vanlig navn blant annet i Filippinene, Elfenbenskysten og DR Kongo.

|}

## Kjente personer med navnet

Personene i listen er ordnet kronologisk etter fødselsår.
* Rosalie Rendu (1786–1856), fransk nonne og sosialarbeider
* Rosalie von Rauch (1820–1879), tysk grevinne
* Rosalie Crutchley (1920–1997), britisk skuespiller
* Rosalie Sorrels (1933–2017), amerikansk folkesanger og aktivist
* Rosalie Varda (født 1958), fransk kostymedesigner og filmprodusent
* Rosalie van Breemen (født 1966), nederlandsk modell og TV-personlighet
* Rosalie Thomass (født 1987), tysk skuespiller
* Rosalie Boissonneault (født 2003), canadisk synkronsvømmer
* Rosalie Chiang (født 2006), amerikansk stemmeskuespiller

## Referanser


## Eksterne lenker
Psykiatrialliansen

**Psykiatrialliansen** er et bedriftsidrettslag fra Bergen, etablert i 2006.

Alliansen ble etablert som et samarbeid mellom Bergen kommune og Helse Bergen. Det er Norges første og eneste brukerstyrte idrettslag for mennesker med ulike utfordringer knyttet til psykisk helse og rusbruk. Formålet med klubben er å skape gode treningsvaner for personer innlagt på sykehus for psykiatri eller rus, slik at disse skulle få et nettverk og rutiner i hverdagen når de ble skrevet ut. Psykiatrialliansen stiller med lag i bedriftseserien i fotball og er aktive i futsal. 

Psykiatrialliansen er organisert som et bedriftsidrettslag, men drives som en selvstendig stiftelse med et styre på sju personer og en daglig leder i full stilling. Treningene i klubben er åpne treninger for alle. Treningsfasiliteter ved Stiftelsen Betanien Bergen nyttes av klubben. I tillegg til fotball arrangeres trening innen andre ballsporter, styrke, bevegelse og kondisjon. Innebandy, klatring, buldring, turgruppe, joggegruppe, volleyball, spinning, styrketrening, zumba, yoga, svømming, kampsport og ungdomstrening, er blant gruppene som oppgis. Treningene er også som et åpent sosialt treffsted og erfaringskafé, hvor deltakerne kan spise lunsj og dele erfaringer.

Klubben har over 30 ukentlige treninger med kjernegruppen innenfor psykiske helse, rus- eller andre livsutfordringer. Pr 1. januar 2023 deltok nærmere 400 personer ukentlig.

KLiubbens instruktører kan selv ha egne erfaringer med rus- og psykisk helseutfordringer. Gjennom Alliansens organisering får de timelønn som ledere for de ulike aktivitetene. Til sammen utgjorde antallet trenere i klubben i 2022 omtrent fem årsverk. 

I 2024 ble Psykiatialliansen Norges representant under EM i futsal i Roma.

Foreningen var gjenstand for en studie publisert i 2023 som viste hvordan deltakelse i meningsfulle aktiviteter bidro til å styrke opplevelse av medborgerskap og livskvalitet for personer med utfordringer knyttet til psykisk helse og rus. Prosjektet var en del av den europeiske forskningsgruppa «The Bergen Group», med særlig vekt på forholdet mellom psykisk helse, fotball og andre fysiske aktiviteter. 

## Profilerte trenere
Claus Lundekvam (fotball).

## Referanser


## Eksterne lenker
Psykiatrialliansens nettider (Psykiatrialliansen.no)
Pontevedra-campus

**Campus Pontevedra** er en universitetscampus som er integrert i det galiciske universitetssystemet i den spanske byen Pontevedra.

Det er tilknyttet universitetet i Vigo og tilbyr utdanning til lavere og høyere grad innen samfunnsvitenskap, helsevitenskap, kunst og design, ingeniørfag og idrett.

I 2023 var 4215 studenter innskrevet ved campus i Pontevedra.

## Sentre og infrastrukturer
Fem fakulteter ligger på campus A Xunqueira. Tre andre ligger i sentrum av byen. Universitetet i Pontevedra har et sentralt bibliotek, kafeteriaer, en universitetsidrettshall, en barnehage, grøntområder og et viserektorat i gamlebyen, i Casa de las Campanas. CREAs campus ligger i Calle Benito Corbal 47.

Jernbanestasjonen Pontevedra-Universidad betjener campus A Xunqueira med tog.

## Referanser
Ibtissam

**Ibtissam** (arabisk: ابتسام) er et arabisk kvinnenavn som betyr «smil». Transkripsjonen *Ibtissam* brukes særlig i Nord-Afrika. En navnebærer er den marokkanske sangeren Ibtissam Tiskat.

## Etymologi
*Ibtissam* er en transkripsjon av det arabiske navnet ابتسام som betyr «smil». Navnet kommer fra roten بسم (*basama*), som betyr «å smile». En mer utbredt transkripsjon er *[[Ibtisam]]*.

## Utbredelse

|}

## Kjente personer med navnet

Personene i listen er ordnet kronologisk etter fødselsår.
* Ibtissam Lachgar (født 1975), marokkansk feminist og menneskerettighetsaktivist
* Ibtissam Batma (født 1992), marokkansk modell og mediepersonlighet
* Ibtissam Tiskat (født 1992), marokkansk sanger, låtskriver og skuespiller
* Ibtissam Yeagoubi (født 1999), fransk-marokkansk influencer

## Referanser


## Eksterne lenker
Esports World Cup

**Esports World Cup** **(EWC)** er en årlig esport turnering arrangert av Esports World Cup Foundation. Det er den største esport-turneringen i premiepenger, med 70 millioner dollar fordelt mellom lagene og personene som deltar.

Den første turneringen kalt Esports World Cup ble arrangert i 2024 og hadde 62,5 millioner dollar i premiepotten. I 2025 omfattet turneringen 25 spill og 28 lag og ble avholdt i Riyadh i Saudi-Arabia med 70 millioner dollar i premier. 

Arrangementet i 2024 hadde over 500 millioner tilskuere via nett, og 2,6 millioner besøkende til selve arrangementet i Saudi-Arabia.

I 2025 ble det konkurrert i: Apex Legends, Call of Duty: Black Ops 6, Call of Duty: Warzone, Sjakk, Counter-Strike 2, Crossfire, Dota 2, EA Sports FC 25, FATAL FURY: City of the Wolves, Free Fire, Honor of Kings, League of Legends, Mobile Legends Bang Bang, Overwatch 2, PUBG BATTLEGROUNDS, PUBG Mobile, Rainbow Six Siege X, Rennsport, Rocket League, Street Fighter 6, Teamfight Tactics og VALORANT.

## Bakgrunn
I 2020 ble en syv ukers lang turnering, kalt Gamers Without Borders (GWB), avholdt. Koronapandemien påvirket muligheten for å reise, og konkurransen ble holdt via nett og delt opp i regioner. I 2021 ble GWB-turneringen gjentatt med spillere fra 77 land og 10 millioner dollar i premier. 

I 2022 arrangerte Saudi Esport Federation en 8 ukers turnering, kalt Gamers 8. GWB ble brukt som kvalifisering til Gamers8. I 2023 hadde Gamers8 45 millioner dollar i premiepenger.

## Norsk deltagelse
Sjakk var første gang med i 2025, og Magnus Carlsen vant over Alireza Firouzja i finalen.  Carlsen spilte for det amerikanske laget Team Liquid.

## Referanser
Tommerup Stationsby

**Tommerup Stationsby** er en by i Assens kommune på Fyn i Danmark. Den har 2&nbsp;469 innbyggere (2025).

Området var preget av enkelte gårder inntil Tommerup stasjon ble anlagt her i 1865. Etter hvert fikk stedet en betydelig teglverksdrift og i 1907 ble Broholm kirke innviet. Kirken er tegnet av Vilhelm Petersen.

## Referanser
Tommerup stasjon

**Tommerup stasjon** er en jernbanestasjon på den fynske hovedbanen mellom Odense og Fredericia på Fyn i Danmark. Den ligger i Tommerup Stationsby i Assens kommune.

Stasjonen ble innviet 8. september 1865 i forbindelse med åpningen av jernbanestrekningen Nyborg-Odense-Middelfart.

Den første stasjonsbygningen var av relativt beskjeden størrelse og i forbindelse med planleggingen av Assensbanen ble den ansett som for liten. En ny stasjonsbygning etter tegninger av Thomas Arboe ble oppført i 1883. Den gamle bygningen ble omgjort til tjenestebolig og ble revet først rundt 1990.

Fra 1884 til 1966 var Tommerup stasjon endestasjon for Assensbanen, som gikk fra Tommerup stasjon til Assens. Man kan leie skinnesykler (en type dresin) for bruk på den nedlagte Assenbanen.

## Ulykker ved stasjonen
### Togkatastrofen i 1946
Den 21. oktober 1946 kjørte et godstog inn i et ventende godstog ved stasjonen. Godstoget fortsatte inn gjennom venterommet i stasjonsbygningen. Tre personer omkom og fire ble skadet. Dokumentarfilmen *Togkatastrofen ved Tommerup Station* fra samme år har opptak fra ulykkesstedet.

### Togavsporingen i 2004
Lørdag 21. februar 2004 klokken 7:35 om morgenen kjørte et interCitytog av sporet ved innkjøring til stasjonen. Med en fart på 150 km/t sporet det av på grunn av en skinnefell, som førte til brudd på skinnen.
 
## Fredning
Stasjonsbygningen fra 1883 av Thomas Arboe ble fredet i 1992.

## Referanser
 
 
 
 
 

 
 


## Eksterne lenker
*
Robert Rafn

**Robert Rafn** (1878–1964) var en norsk ingeniørkjemiker, industrimann og politiker. Han var kommunepolitiker for Høyre i Moss og stortingsrepresentant for kjøpstedene i Østfold og Akershus fylker i perioden 1937–1945.

## Biografi
### Bakgrunn
Han vokste opp i Porsgrunn. Han gikk Skiensfjordens tekniske fagskole og reiste så til Tyskland og studerte videre ved den polytekniske skolen i Mittweida. Han hadde også et opphold ved den tekniske høyskolen i Darmstadt.
### Yrkeskarriere
Fra 1899 til 1905 arbeidet Rafn som personlig assistent for Thomas Edison ved hans laboratorium i West Orange i New Jersey. Rafn bistod Edison i arbeidet med blant annet et oppladbart batteri (nikkel-jernakkumulatoren). Ved Edisons død i 1931 skrev Rafn en artikkel om sine inntrykk av oppfinneren.

Han giftet seg i 1907 med Dagmar Knudsen, datter av skipsreder og stortingsmann Jørgen Christian Knudsen i Porsgrunn.

Da Deutsche Edison-Akkumulatoren ble etablert i Berlin for å industrialisere Edisons batteriteknologi, begynte Rafn å arbeide der. Han etablerte etter hvert sitt eget firma i Nürnberg, men den første verdenskrig gjorde det ikke mulig å drive videre.

I 1916 ble han disponent ved melkekondenseringsfabrikken i Levanger, som han etablerte sammen med blant andre sin svoger Inggard Sundt. Morselskapet Værne Klosters Melkefabriker, som hadde hovedkontor i Moss, drev etter hvert seks fabrikker i Norge, Sverige og Danmark med Rafn som teknisk direktør. 1920-årene var økonomisk vanskelige, og det oppstod også konflikt mellom Rafn og Sundt, som endte med konkurs i 1926.

I 1925 ble Rafn ansatt som teknisk leder ved Moss Aktiemøller. Rafns kjennskap til tysk forretningskultur kom til stor nytte under den tyske okkupasjonen, da tyskerne forsøkte å blande seg inn i driften. Rafn ble pensjonist etter frigjøringen.
### Politiker
Robert Rafn var medlem av Moss bystyre og formannskap fra 1926 til 1931 og styreformann i Moss lysverker fra 1924 til 1938. Han var innvalgt på Stortinget fra kjøpstedene i Østfold og Akershus fylker fra 1937 til 1945. Han ble permittert i 1938 og 1939, men gjorde seg bemerket for sin grundighet i Stortingets universitets- og fagskolekomité.

## Referanser


## Eksterne lenker
*
Svømming under VM i svømmesport 2025 – 1500 meter fri kvinner

**1500 meter fri kvinner** var en svømmeøvelse som ble arrangert under VM i svømmesport 2025 i Singapore 28. og 29. august 2025.
## Medaljevinnere

## Resultater
### Forsøksheat
Forsøksheatene startet 28. juli klokken 11:29.

### Finale
Finalen startet 29. juli klokken 19:12.

## Referanser
Hans Peter L’Orange

**Hans Peter L’Orange** kan vise til:

* Hans Peter L’Orange (generalløytnant)
* Hans Peter L’Orange (professor)
* Hans Peter L’Orange (lydtekniker)
Hudd

**Hudd** er et norsk sosialt nettsted som markedsfører seg som en konkurrent til Facebook i Norge og etterhvert Norden. Det ble opprettet i 2024 etter initiativ fra Eigil Tarjem. I begynnelsen var plattformen kun tilgjengelig via mobilapplikasjon (iOS og Android), men i september 2025 lanserte de tilgang via nettleser, for eksempel for bruk via datamaskin eller fra en mobil enhet med begrensninger på installasjon av apper. Senere samme høst åpnet de for registrering fra Danmark og Sverige, med lansering i Finland planlagt i løpet av 2026.

Hudd hevder at de store plattformene for sosiale medier har blitt «for lite sosiale», og har uttalt som mål at brukerne skal få servert innhold fra venner, familie og lokalmiljø, i stedet for viralt innhold, bruke minst mulig tid i appen og unngå doomscrolling. Innholdet presenteres kronologisk i stedet for algoritmestyrt. Brukerne må identifisere seg (for eksempel med Vipps), og Hudd hevder dette reduserer antallet falske profiler. Med brukerverifisering er tjenesten klargjort for en eventuell innføring av aldersgrense på sosiale medier.

I 2025 hadde Hudd en stor økning i antall brukere etter at Facebook Messenger begynte å trene kunstig intelligens på personlige meldinger.

## Se også
* Bluesky, amerikansk mikrobloggnettverk
* Facebook, amerikansk sosialt nettsted

## Referanser


## Eksterne lenker
* Offisielt nettsted
Number 1 FM

**Number 1 FM** er en radiostasjon som sender fra Istanbul i Tyrkia. Den ble grunnlagt i London i 1992. Stasjonen spiller amerikansk popmusikk, fransk popmusikk, latinopopmusikk og K-Pop. Den sender også i byer som Ankara, Izmir og Bodrum.

## Referanser


## Eksterne lenker
Folktronica

**Folktronica** er en sjanger innen elektronisk musikk. Musikk som består av ulike elementer fra folkemusikk og nyere elektronisk musikk, ofte med bruk av akustiske instrumenter, spesielt strengeinstrumenter. Man bruker rytmer fra hiphop, dance og elektroniske rytmer, der man legger vekt på fine detaljer og klanglige lag men samtidig erkjenner at resultatet kan være veldig forskjellig avhengig av artistens stil og lydvalg.

Ashgate Research Companion to Popular Musicology beskriver folktronica som "en samlebetegnelse for alle slags artister som har kombinert mekaniske dansebeats med elementer av akustisk rock eller folk".

Albumet *Every Man and Woman is a Star* fra 1991 av Ultramarine ble beskrevet i en PopMatters artikkel fra 2014 som en forløper til sjangeren. Albumet inneholdt en pastoral lyd og innlemmet tradisjonelle instrumenter som fiolin og munnspill med techno- og house-elementer. Tidlig på 2000-tallet begynte indie-elektroniske artister som Múm, Four Tet og Bibio å gi ut musikk i sjangeren. Ifølge The Sunday Times Cultures Encyclopedia of Modern Music er essensielle album i sjangeren Four Tets album *Pause* (2001) og *Rounds* (2001), Tunngs *Mother's Daughter and Other Songs* (2005) og Caribous The Milk of Human Kindness (2005).

I Norsk Folktronica brukes instrumenter som hardingfele, langeleik, munnharpe eller vokalformer som stev og lokk. Blant norske artister er Kari Rueslåtten med album som *Time to Tell* (2014), Rúnahild med album som *Seidgaldr* (2017) og  Center of the Universe med album som *Snu Hver Stein* (2023).

## Referanser